Visit Site
Recommended byColombia
మ్యాచ్‌లో టాస్ గెలిచిన ముంబయి కెప్టెన్ అజింక్య రహానె బ్యాటింగ్ ఎంచుకున్నాడు. అయితే.. ఓపెనర్‌గా బరిలోకి దిగిన రహానె (11)తో పాటు.. గాయం నుంచి కోలుకుని మళ్లీ మైదానంలోకి అడుగుపెట్టిన పృథ్వీ షా (10) ఫెయిలయ్యారు. దీంతో.. 2.3 ఓవర్లు ముగిసే సమయానికి ముంబయి 22/2తో నిలిచింది. ఈ దశలో క్రీజులోకి వచ్చిన శ్రేయాస్ అయ్యర్.. మిడిలార్డర్ బ్యాట్స్‌మెన్ సూర్యకుమార్ యాదవ్‌(63: 33 బంతుల్లో 8x4, 2x6)తో కలిసి సిక్కిం బౌలర్లపై విరుచుకుపడ్డాడు. ఎంతలా అంటే..? అతను చేసిన 147 పరుగుల్లో కేవలం బౌండరీల ద్వారా సాధించినవే 118 పరుగులు. దీంతో.. 16 ఓవర్లు ముగిసే సమయానికి ముంబయి 235/2తో నిలిచింది. ఈ దశలో సూర్యకుమార్, శ్రేయాస్ ఐదు బంతుల వ్యవధిలో ఔటవగా.. నిర్ణీత 20 ఓవర్లలో ఆ జట్టు 4 వికెట్ల నష్టానికి 258 పరుగులు చేసింది.
శ్రేయాస్ అయ్యర్ విధ్వంసంతో ఢీలాపడిన సిక్కిం జట్టు పేలవ బ్యాటింగ్‌తో తేలిపోయింది. ఆ జట్టులో బిపుల్ శర్మ (32: 20 బంతుల్లో 4x4, 1x6) మాత్రమే చెప్పుకోదగ్గ స్కోరు చేయగా.. ఆఖరికి 104/7కే పరిమితమైంది. దీంతో.. 154 పరుగుల భారీ తేడాతో ముంబయి జట్టు విజయం సాధించగా.. శ్రేయాస్ అయ్యర్ కేవలం బౌండరీలతో సాధించిన పరుగుల మార్క్‌ని కూడా సిక్కిం జట్టు మొత్తం అందుకోలేకపోవడం కొసమెరుపు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.